stanford-oval/wikipedia huggingface dataset:
בית ינאי
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  זאב וילנאי, "אנציקלופדיה לידיעת הארץ", הוצאת ידיעות אחרונות, תשט"ז, 1956, כרך א', עמוד 106
↑   ניר חסון, פריטי שיש נדירים חיכו בסבלנות 1,800 שנה עד ששחיין מבית ינאי גילה אותם, באתר הארץ, 15 במאי 2023
↑  morna, גן לאומי נחל אלכסנדר – חורבת סמרה וחוף בית ינאי, באתר בשביל המשפחה, ‏2022-09-08
בית ינאי מצפון
| --- | --- |
בקרת זהויות :  NLI: 987007494017105171  VIAF: 316602114   WorldCat (עם VIAF): 316602114
CIA

| --- | --- |
  

הכניסה לבניין מרכז ג'ורג' בוש למודיעין במטה החדש של ה-CIA.
 חותם ה-CIA
 "וידעתם את האמת והאמת תוציאכם לחירות."   (הבשורה על־פי יוחנן, פרק ח', פסוק 32)
 מידע כללי
 מדינה:  ארצות הברית 
 תחום שיפוט:  ארצות הברית ארצות הברית
 משרד אחראי:  מנהל המודיעין הלאומי
 סוכנות אם:  הממשלה הפדרלית של ארצות הברית 
 סוכנות בת:  Central Intelligence Agency Office of Inspector General 
 תאריך הקמה:  18 בספטמבר 1947
 סוכנות קודמת:  OSS
 תאריך כניסה:  23 בינואר 2025
 מנהל:  ג'ון רטקליף
 מטה מרכזי:  לאנגלי, וירג'יניה, ארצות הברית
 עובדים:  חסוי (מוערך בכ-21,575)
 תקציב:  חסוי
 אתר ה-CIA
 
CIA (באנגלית: Central Intelligence Agency; מילולית: סוכנות הביון המרכזית) היא סוכנות הריגול המודיעיני של הממשלה הפדרלית של ארצות הברית, הפועלת לאיסוף, עיבוד וניתוח מידע ביטחוני-לאומי מכל רחבי העולם, מחוץ לגבולות ארצות הברית, בעיקר דרך שימוש במודיעין אנושי (HUMINT). הסוכנות נוסדה ב-1947 על ידי הנשיא הארי טרומן. המטה שלה נמצא בלאנגלי שבוירג'יניה, בסמוך לבירה וושינגטון די. סי.. כחברה מרכזית בקהילת המודיעין האמריקנית (IC), הסוכנות מדווחת וכפופה לראש המודיעין הלאומי (DNI).
היסטוריית הארגון

ב-1942 עבר איסוף המודיעין מצבא ארצות הברית לידי סוכנות ה-OSS (המשרד לשירותים אסטרטגיים), אשר עיבדה את המידע והציגה אותו בפני הממשל. בעקבות מלחמת העולם השנייה החליט נשיא ארצות הברית פרנקלין רוזוולט להקים משרד מיוחד לאיסוף מודיעין ממדינות אויב. בראש המשרד עמד ויליאם ג'יי. דונובן, ולזכותו נזקפו הצלחות רבות בתחום הריגול, כגון גיוס מדענים העוסקים בפיתוח פצצת האטום.
ה-OSS, שבשיא תקופתו מנה 12,000 עובדים, פורק בתום מלחמת העולם השנייה, ובעקבותיו נוסדה בינואר 1946 "קבוצת המודיעין המרכזית" על ידי הארי טרומן; ב-18 בספטמבר 1947 נכנס לתוקף חוק הביטחון הלאומי, על פיו נוסדו סוכנות הביון המרכזית והמועצה לביטחון לאומי. ראש הסוכנות החדשה היה האדמירל רוסקו הילנקוטר, כשלצדו היו חלק ממוותיקי ה-OSS.
ב-1949 נחקק חוק סוכנות הביון המרכזית, שהרחיב את סמכויות הסוכנות בצורה משמעותית. בשנים הראשונות לקיומה, פעלה הסוכנות בעיקר במסגרת המלחמה הקרה נגד ברית המועצות וארגון הביון הסובייטי, הק.ג.ב.
במהלך שנות ה-70, בעקבות ניסיונו של הנשיא ריצ'רד ניקסון להשתמש בסוכנות כדי לשבש את חקירת פרשת ווטרגייט, הידק הקונגרס האמריקני את הפיקוח על הסוכנות, ובין השאר אסר עליה להרוג מנהיגים זרים ולעסוק בביון פנימי. חלק מאיסורי הקונגרס בוטלו בעקבות פיגועי 11 בספטמבר 2001 והמלחמה בטרור. עד אפריל 2005, כשהוקם תפקיד ראש המודיעין הלאומי, כיהן ראש הסוכנות גם כראש המודיעין המרכזי (DCI) וכיועץ המודיעין הראשי של הנשיא.
תפקיד הארגון

על פי חוק מיוחד שהוגדר על ידי הממשל האמריקאי, תפקיד הארגון הוא איסוף מודיעין ותיאום פעולות שמירת הביטחון הלאומי של ארצות הברית. מנהל הארגון וסגנו ממונים ישירות על ידי הנשיא. הפיקוח על פעולות הארגון מבוצע על ידי ועדות שונות של הסנאט ובית הנבחרים, כל פעולות הארגון מבוצעות מחוץ לארצות הברית, אך במקרה הצורך בפעולה פנימית חייב הארגון לתאם את הדבר עם ארגון ה-FBI, האחראי על פעולות הפנים.
מבנה הארגון

מנהל הארגון וסגנו ממונים ישירות על ידי נשיא ארצות הברית. הארגון מחולק לארבעה אגפים ראשיים, המתפקדים כאוספי מידע שטח ומידע לווייני:
אגף המודיעין – העוסק בניתוח מידע מודיעיני ממקורות כגון לוויינים וציתות תקשורתי, יחד עם סוכני שטח.
אגף המבצעים – העוסק במבצעים חשאיים, כגון הקמת חברות קש ברחבי העולם המסוות את פעולות סוכני הארגון.
אגף המדע והטכנולוגיה – החוקר את המודיעין הטכנולוגי והתפתחויות הטכנולוגיה בעולם על מנת לשפר את דרכי פעולות הארגון.
אגף המנהל – העוסק בניהולם השוטף של כל אגפי הארגון ובביטחון הפנים של ארגון ה-CIA בארצות הברית.
להלן מבנה חלקי של הארגון:
ראש הסוכנות (DCIA)
ממלא מקום ראש הסוכנות
סגן ראש הסוכנות
מטה
משרד היועץ המשפטי
משרד מבקר הסוכנות
המשרד ליחסי ציבור
אגף המבצעים (Directorate Of Operation – DO)
אגף המצאות דיגיטליות (Directorate Of Digital innovation – DDI)
המרכז מודיעין סייבר
קבוצת מבצעי מחשבים
קבוצת נגישות פיזית
קבוצת פיתוח הנדסי
ארגון המודיעין ממקורות גלויים
אגף המודיעין (Directorate Of Intelligence – DI)
המרכז למחקר מודיעין
המרכז לחקר המודיעין
האגף לפעולות מיוחדות (SAD)
קבוצת המבצעים המיוחדים (SOG)
אגף המדע והטכנולוגיה (DS&T)
מחלקת מחקר ופיתוח
אגף הסיוע (DS)
השירות החשאי הלאומי (NCS)
המרכז לחקר הטרור
פעולות בולטות

הפעלת קצינים ששירתו בצבא גרמניה הנאצית, לרבות קלאוס ברבי (לשעבר מפקד הגסטפו בליון), פרנץ יוזף הובר (לשעבר מפקד הגסטפו בווינה), וריינהרד גהלן (לשעבר מפקד מודיעין הזירה המזרחית), בזירת מזרח אירופה אחרי מלחמת העולם השנייה
תמיכה בתנועות אנטי-קומוניסטיות ובניסיונות הפיכה באירופה, דרום אמריקה ואסיה
ניסיונות להפלת המשטר הקומוניסטי של פידל קסטרו בקובה, לרבות ארגון הפלישה למפרץ החזירים בשנת 1961
פעילות במלחמת וייטנאם, בעיקר בלאוס בשנים 1962–1975
מבצע ציקלון: חימוש לוחמי המוג'אהדין האפגנים במלחמתם נגד ברית המועצות
מבצע שבא – העלאת שאר יהודי אתיופיה שנותרו במחנות סודאן.
פעילות במלחמת אפגניסטן (משנת 2001) ובמלחמת עיראק (משנת 2003)
ראשי הסוכנות

| מספר | שם | תחילת כהונה | סיום כהונה | הערות |
| --- | --- | --- | --- | --- |
| 1 | אדמירל סידני סורס | 23 בינואר 1946 | 10 ביוני 1946 |  |
| 2 | גנרל הויט ונדנברג | 10 ביוני 1946 | 1 במאי 1947 |  |
| 3 | אדמירל רוסקו הילנקוטר | 1 במאי 1947 | 7 באוקטובר 1950 |  |
| 4 | גנרל וולטר סמית | 7 באוקטובר 1950 | 9 בפברואר 1953 |  |
| 5 | אלן דאלס | 26 בפברואר 1953 | 29 בנובמבר 1961 |  |
| 6 | ג'ון מקון | 29 בנובמבר 1961 | 28 באפריל 1965 |  |
| 7 | ויליאם רייבורן | 28 באפריל 1965 | 30 ביוני 1966 |  |
| 8 | ריצ'רד הלמס | 30 ביוני 1966 | 2 בפברואר 1973 |  |
| 9 | ג'יימס סלזינג'ר | 2 בפברואר 1973 | 2 ביולי 1973 | לימים מזכיר ההגנה ה-12 |
| 10 | ויליאם קולבי | 4 בספטמבר 1973 | 30 בינואר 1976 |  |
| 11 | ג'ורג' הרברט ווקר בוש | 30 בינואר 1976 | 20 בינואר 1977 | לימים נשיא ארצות הברית ה-41 |
| 12 | סטנספילד טרנר | 9 במרץ 1977 | 20 בינואר 1981 |  |
| 13 | ויליאם קייסי | 28 בינואר 1981 | 29 בינואר 1987 |  |
| 14 | ויליאם ובסטר | 26 במאי 1987 | 31 באוגוסט 1991 |  |
| 15 | רוברט גייטס | 6 בנובמבר 1991 | 20 בינואר 1993 | לימים מזכיר ההגנה ה-22 |
| 16 | ג'יימס וולסי | 5 בפברואר 1993 | 10 בינואר 1995 |  |
| 17 | ג'ון דויטש | 10 במאי 1995 | 15 בדצמבר 1996 |  |
| 18 | ג'ורג' טנט | 11 ביולי 1997 | 11 ביולי 2004 |  |
| 19 | ג'ון מקלולין | 11 ביולי 2004 | 24 בספטמבר 2004 |  |
| 20 | פורטר גוס | 24 בספטמבר 2004 | 5 במאי 2006 |  |
| 21 | גנרל מייקל היידן | 30 במאי 2006 | 12 בפברואר 2009 |  |
| 22 | ליאון פאנטה | 12 בפברואר 2009 | 1 ביולי 2011 | לימים מזכיר ההגנה ה-23 |
| 23 | דייוויד פטראוס | 1 ביולי 2011 | 9 בנובמבר 2012 |  |
| 24 | ג'ון ברנן | 8 במרץ 2013 | 20 בינואר 2017 |  |
| 25 | מייק פומפאו | 23 בינואר 2017 | 26 באפריל 2018 | לימים מזכיר המדינה ה-70 |
| 26 | ג'ינה הספל | 17 במאי 2018 (בפועל מ-26 באפריל) | 20 בינואר 2021 | האישה הראשונה בתפקיד |
| 27 | ויליאם ברנס | 23 במרץ 2021 | 20 בינואר 2025 |  |
| בפועל | תומאס סילבסטר | 20 בינואר 2025 | 23 בינואר 2025 |  |
| 28 | ג'ון רטקליף | 23 בינואר 2025 | מכהן | ראש המודיעין הלאומי לשעבר |
ה-CIA בתרבות

תיאורים של ה-CIA קיימים בספרים, סרטים ומשחקי וידאו רבים, בהם המסתמכים, לפחות בחלקם, על אירועים היסטוריים, ואחרים שהם בדיוניים לחלוטין. סדרת הטלוויזיה צ'אק (2007), למשל, בדיונית, ובמרכזה אדם שראה בטעות הצפנות CIA סודיות והפך עקב כך לנכס / התחייבות, ובהמשך לסוכן בסוכנות. הסרט מלחמתו של צ'ארלי וילסון (2007), מבוסס על סיפורם של חבר הקונגרס האמריקני צ'רלי וילסון וסוכן ה-CIA גוסט אברקוטוס, שתמך במוג'אהדין האפגני, והרועה הטוב (2006), סרט ריגול בדיוני שהופק וביים על ידי רוברט דה נירו, מבוסס באופן רופף על פיתוח מודיעין נגדי ב-CIA. הדמות הבדיונית ג'ק ראיין בספריו של טום קלנסי הוא אנליסט של ה-CIA. הסרט האמריקאי השקט של גרהאם גרין עוסק בסוכן CIA הפועל בדרום-מזרח אסיה. בסדרת סרטי ג'יימס בונד, בונד משתף פעולה לעיתים קרובות עם סוכן ה-CIA פליקס לייטר.
תיאורים בדיוניים של ה-CIA משמשים גם במשחקי וידאו, כמו Splinter Cell של טום קלנסי, Call of Duty: Modern Warfare 2 וכן Call of Duty: Black Ops.
לקריאה נוספת

טים ויינר, מורשת של אפר – CIA, רסלינג, 2009
Loftus, John; Mark Arrons (1997). The Secret War Against the Jews. Tel-Aviv: St. Martin's Griffin. ISBN 0-312-15648-0.
גביע ה-NBA 2024

| --- | --- |
 תאריך התחלה:  12 בנובמבר 2024
 תאריך סיום:  17 בדצמבר 2024
 מספר משתתפות:  30
 ערים מארחות:  לאס וגאס, נבדה (פיינל פור)
 זוכה:  מילווקי באקס (זכייה ראשונה)
 סגנית:  אוקלהומה סיטי ת'אנדר
 השחקן המצטיין:  יאניס אדטוקומבו
 
 → 20232025 ←
 
גביע ה-NBA‏ 2024 (באנגלית: 2024 NBA Cup), שנקרא מטעמי חסות מסחרית גביע ה-NBA של אמירטס (באנגלית: Emirates NBA Cup) הוא טורניר גביע ה-NBA השני, שנערך בין 12 בנובמבר ל-17 בדצמבר 2024. הטורניר, שנקרא לראשונה בשם זה, נערך באמצע עונת 2024/2025, בהשתתפות כל 30 קבוצות הליגה.
פורמט

הטורניר יתקיים בשני שלבים - שלב בתים ושלב נוקאאוט (פלייאוף). בשלב הבתים חולקו הקבוצות לשישה בתים בני חמש קבוצות, שלושה בתים בכל אזור. הבתים, שנקבעו בהגרלה ולא היו קשורים למבנה הבתים הרגיל של ה-NBA, הורכבו מחמישה דרגים בני שלוש קבוצות לפי מאזני הקבוצות בעונת 2023/2024. בשלב הבתים, שייערך בין 12 בנובמבר ל-3 בדצמבר, כל קבוצה תשחק משחק אחד נגד כל קבוצה אחרת בבית (שני משחקי בית ושני משחקי חוץ). המשחקים ישוחקו בימי שלישי ושישי, ובאותם ימים לא ישוחקו משחקי ליגה אחרים. המשחקים בין הקבוצות ייספרו גם לטובת טבלת העונה הסדירה של הליגה. לשלב הנוקאאוט יעפילו שש אלופות הבתים ועוד קבוצת "ויילד קארד" אחת מכל אזור, שתהיה הסגנית עם המאזן הטוב ביותר.
שלב הנוקאאוט יורכב ממשחקים בשיטת גביע. שתי הקבוצות עם המאזנים הטובים בכל אזור יארחו את משחקי רבע הגמר, בהם הקבוצה בעלת המאזן הטוב ביותר תשחק מול קבוצת הוויילד קארד ושתי אלופות הבתים הנותרות ישחקו ביניהן בין 4 ל-5 בדצמבר. המנצחות יעפילו לפיינל פור, שישוחק בטי מובייל ארנה בלאס וגאס, נבדה, ב-7 (חצאי הגמר) ו-9 (הגמר) בדצמבר. רבעי וחצאי הגמר ייספרו גם לעונה הסדירה, אך הגמר לא. בסיום הטורניר ייבחרו MVP וחמישיית טורניר, שייקבעו לפי ביצועי השחקנים הן בשלב הבתים והן בשלב הנוקאאוט.
תוצאות > שלב הבתים > האזור המזרחי > בית A

| # | קבוצה | מש' | נ' | ה' | ס"ז | ס"ח | הפ' |
| --- | --- | --- | --- | --- | --- | --- | --- |
| 1 | ניו יורק ניקס | 4 | 4 | 0 | 455 | 425 | 30+ |
| 2 | אורלנדו מג'יק | 4 | 3 | 1 | 441 | 396 | 45+ |
| 3 | פילדלפיה 76' | 4 | 2 | 2 | 408 | 411 | 3- |
| 4 | ברוקלין נטס | 4 | 1 | 3 | 436 | 475 | 39- |
| 5 | שארלוט הורנטס | 4 | 0 | 4 | 406 | 439 | 33- |
תוצאות > שלב הבתים > האזור המזרחי > בית B

| # | קבוצה | מש' | נ' | ה' | ס"ז | ס"ח | הפ' |
| --- | --- | --- | --- | --- | --- | --- | --- |
| 1 | מילווקי באקס | 4 | 4 | 0 | 462 | 412 | 50+ |
| 2 | דטרויט פיסטונס | 4 | 3 | 1 | 447 | 440 | 7+ |
| 3 | מיאמי היט | 4 | 2 | 2 | 459 | 439 | 20+ |
| 4 | טורונטו ראפטורס | 4 | 1 | 3 | 413 | 430 | 17- |
| 5 | אינדיאנה פייסרס | 4 | 0 | 4 | 445 | 505 | 60- |
תוצאות > שלב הבתים > האזור המזרחי > בית C

| # | קבוצה | מש' | נ' | ה' | ס"ז | ס"ח | הפ' |
| --- | --- | --- | --- | --- | --- | --- | --- |
| 1 | אטלנטה הוקס | 4 | 3 | 1 | 485 | 470 | 15+ |
| 2 | בוסטון סלטיקס | 4 | 3 | 1 | 482 | 459 | 23+ |
| 3 | קליבלנד קאבלירס | 4 | 2 | 2 | 480 | 450 | 30+ |
| 4 | שיקגו בולס | 4 | 2 | 2 | 518 | 512 | 6+ |
| 5 | וושינגטון ויזארדס | 4 | 0 | 4 | 408 | 482 | 74- |
תוצאות > שלב הבתים > האזור המערבי > בית A

| # | קבוצה | מש' | נ' | ה' | ס"ז | ס"ח | הפ' |
| --- | --- | --- | --- | --- | --- | --- | --- |
| 1 | יוסטון רוקטס | 4 | 3 | 1 | 454 | 414 | 40+ |
| 2 | לוס אנג'לס קליפרס | 4 | 2 | 2 | 427 | 411 | 16+ |
| 3 | מינסוטה טימברוולבס | 4 | 2 | 2 | 418 | 431 | 13- |
| 4 | פורטלנד טרייל בלייזרס | 4 | 2 | 2 | 430 | 457 | 27- |
| 5 | סקרמנטו קינגס | 4 | 1 | 3 | 429 | 445 | 16- |
תוצאות > שלב הבתים > האזור המערבי > בית B

| # | קבוצה | מש' | נ' | ה' | ס"ז | ס"ח | הפ' |
| --- | --- | --- | --- | --- | --- | --- | --- |
| 1 | אוקלהומה סיטי ת'אנדר | 4 | 3 | 1 | 437 | 392 | 45+ |
| 2 | פיניקס סאנס | 4 | 3 | 1 | 434 | 404 | 30+ |
| 3 | לוס אנג'לס לייקרס | 4 | 2 | 2 | 437 | 461 | 24- |
| 4 | סן אנטוניו ספרס | 4 | 2 | 2 | 446 | 443 | 3+ |
| 5 | יוטה ג'אז | 4 | 0 | 4 | 451 | 505 | 54- |
תוצאות > שלב הבתים > האזור המערבי > בית C

| # | קבוצה | מש' | נ' | ה' | ס"ז | ס"ח | הפ' |
| --- | --- | --- | --- | --- | --- | --- | --- |
| 1 | גולדן סטייט ווריורס | 4 | 3 | 1 | 470 | 462 | 8+ |
| 2 | דאלאס מאבריקס | 4 | 3 | 1 | 493 | 447 | 46+ |
| 3 | דנוור נאגטס | 4 | 2 | 2 | 455 | 449 | 6+ |
| 4 | ממפיס גריזליס | 4 | 1 | 3 | 464 | 475 | 11- |
| 5 | ניו אורלינס פליקנס | 4 | 1 | 3 | 409 | 458 | 49- |
תוצאות > שלב הבתים > דירוג הקבוצות במקום השני > האזור המזרחי

| # | קבוצה | מש' | נ' | ה' | ס"ז | ס"ח | הפ' |
| --- | --- | --- | --- | --- | --- | --- | --- |
| 1 | אורלנדו מג'יק | 4 | 3 | 1 | 441 | 396 | 45+ |
| 2 | בוסטון סלטיקס | 4 | 3 | 1 | 482 | 459 | 23+ |
| 3 | דטרויט פיסטונס | 4 | 3 | 1 | 447 | 440 | 7+ |
תוצאות > שלב הבתים > דירוג הקבוצות במקום השני > האזור המערבי

| # | קבוצה | מש' | נ' | ה' | ס"ז | ס"ח | הפ' |
| --- | --- | --- | --- | --- | --- | --- | --- |
| 1 | דאלאס מאבריקס | 4 | 3 | 1 | 493 | 447 | 46+ |
| 2 | פיניקס סאנס | 4 | 3 | 1 | 434 | 404 | 30+ |
| 3 | לוס אנג'לס קליפרס | 4 | 2 | 2 | 427 | 411 | 16+ |
תוצאות > שלב הנוקאאוט > תוצאות המשחקים > רבע הגמר

| 0 | 1 | 2 | 3 | 4 |
| --- | --- | --- | --- | --- |
| 10 בדצמבר 2024 | מילווקי באקס | 114–109 | אורלנדו מג'יק | פייסרב פורום, מילווקי, ויסקונסין |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 17,341 |
|  | אדטוקומבו (37) פורטיס (10) לילארד (9) | (סיקור) | סאגס (32) ביתאדזה (14)  קרטר (5) |  |
| 0 | 1 | 2 | 3 | 4 |
| --- | --- | --- | --- | --- |
| 10 בדצמבר 2024 | אוקלהומה סיטי ת'אנדר | 118–104 | דאלאס מאבריקס | פייקום סנטר, אוקלהומה סיטי, אוקלהומה |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 17,724 |
|  | גילג'ס-אלכסנדר (39) הרטנשטיין (13) גילג'ס-אלכסנדר (5) | (סיקור) | תומפסון ומרשל (19) לייבלי (13)  לייבלי, אירווינג, ודונצ'יץ' (5) |  |
| 0 | 1 | 2 | 3 | 4 |
| --- | --- | --- | --- | --- |
| 11 בדצמבר 2024 | ניו יורק ניקס | 100–108 | אטלנטה הוקס | מדיסון סקוור גארדן, ניו יורק, ניו יורק |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 19,812 |
|  | הארט (21) טאונס (19) ברנסון (8) | (סיקור) | האנטר (24) ג'ונסון (15) יאנג (11) |  |
| 0 | 1 | 2 | 3 | 4 |
| --- | --- | --- | --- | --- |
| 11 בדצמבר 2024 | יוסטון רוקטס | 91–90 | גולדן סטייט ווריורס | טויוטה סנטר, יוסטון, טקסס |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 18,055 |
|  | שנגון (26) שנגון  (11) ואנווליט (7) | (סיקור) | קומינגה (20) פייטון השני, קומינגה ולוני (7)  קרי (5) |  |
תוצאות > שלב הנוקאאוט > תוצאות המשחקים > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 14 בדצמבר 2024 | מילווקי באקס | 110–102 | אטלנטה הוקס | טי מובייל ארנה, לאס וגאס, נבדה |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 17,113 |
|  | אדטוקומבו (32) אדטוקומבו (14) אדטוקומבו (9) | (סיקור) | יאנג (35) ג'ונסון (10)  יאנג (10) |  |
| 0 | 1 | 2 | 3 | 4 |
| --- | --- | --- | --- | --- |
| 14 בדצמבר 2024 | אוקלהומה סיטי ת'אנדר | 111–96 | יוסטון רוקטס | טי מובייל ארנה, לאס וגאס, נבדה |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 17,937 |
|  | גילג'ס-אלכסנדר (32) דורט (9) גילג'ס-אלכסנדר (6) | (סיקור) | תומפסון (19) שנגון (11) ואנווליט (7) |  |
תוצאות > שלב הנוקאאוט > תוצאות המשחקים > גמר

| 0 | 1 | 2 | 3 | 4 |
| --- | --- | --- | --- | --- |
| 17 בדצמבר 2024 | מילווקי באקס | 97–81 | אוקלהומה סיטי ת'אנדר | טי מובייל ארנה, לאס וגאס, נבדה |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 18,519 |
|  | אדטוקומבו (26) אדטוקומבו (19) אדטוקומבו (10) | (סיקור) | גילג'ס-אלכסנדר (19)   הרטנשטיין (12) ויליאמס (3) |  |
פרסים

MVP של הטורניר - יאניס אדטוקומבו, מילווקי באקס
הערות שוליים

1 2  Emirates NBA Cup: Rules, format and how it works, NBA
↑  Emirates NBA Cup: Giannis Antetokounmpo, Shai Gilgeous-Alexander headline All-Tournament Team, NBA.com (באנגלית)
מוזיאון מוניו גיתאי וינרויב לאדריכלות

| --- | --- |
אין תמונה חופשית
 מידע כללי
 סוג:  אדריכלות
 כתובת:  שדרות הנשיא 135, חיפה
 מיקום:  חיפה 
 מדינה:  ישראל 
 מייסדים:  עמוס גיתאי
 הקמה ובנייה
 תקופת הבנייה:  ?–2012
 אדריכל:  צבי אפרת ומאירה קובלסקי
 
 קואורדינטות:  32°48′10″N 34°59′11″E﻿ / ﻿32.802711111111°N 34.986411111111°E﻿ / 32.802711111111; 34.986411111111
 http://www.muniogitaimuseum.com
  (למפת חיפה מוגדלת) מוזיאון מוניו גיתאי וינרויב לאדריכלות(למפת חיפה רגילה) מוזיאון מוניו גיתאי וינרויב לאדריכלות(למפת הגליל המערבי רגילה) מוזיאון מוניו גיתאי וינרויב לאדריכלות(למפת הגליל המערבי מוגדלת) מוזיאון מוניו גיתאי וינרויב לאדריכלות
 
מוזיאון מוניו גיתאי וינרויב לאדריכלות הוא מוזיאון לאדריכלות בחיפה, הראשון מסוגו בישראל המוקדש לתחום זה. המוזיאון מוקדש לחייו ולפועלו של האדריכל החיפאי פרופ' מוניו גיתאי-ויינרויב, מחלוצי הארכיטקטורה המודרנית בישראל.
היסטוריה

המוזיאון הוקם ביוזמת בנו, במאי הסרטים עמוס גיתאי, בשיתוף עיריית חיפה וחברת מוזיאוני חיפה, ונפתח ב-14 בספטמבר 2012. הוא הוקם בשדרות הנשיא 135 חיפה, בסטודיו שבו גר ועבד האדריכל בשכונת מרכז הכרמל.
האדריכלים צבי אפרת ומאירה קובלסקי הופקדו על התאמת הסטודיו לייעודו כמוזיאון, והאדריכלית כרמית הרניק סער הייתה אחראית על הביצוע.
לאורך השנים סייעה קרן תרבות חיפה למוזיאון במימון לימוד והדרכות באמנות העיצוב לתלמידי היסודי מבתי הספר מהמגזרים השונים בעיר
היסטוריה > ארכיון מוּניוֹ גיתאי-ויינרויב

המוזיאון כולל גם את "ארכיון מוּניוֹ גיתאי-ויינרויב" המשמר את עבודותיו של האדריכל. הארכיון זמין דיגיטלית במסגרת שיתוף פעולה בין משרד ירושלים ומורשת, הספרייה הלאומית של ישראל, בצלאל אקדמיה לאמנות ועיצוב ירושלים ומחלקת היודאיקה בספריית אוניברסיטת הרווארד. בארכיון נמצאים מסמכים שונים כמו, מפות, תמלומים, תוכניות ושרטוטים, מחברות עבודה ועוד.
תערוכות

תערוכת הפתיחה של המוזיאון הייתה 'הארכיטקטורה של הזיכרון' אותה אצר עמוס גיתאי. התערוכה שימשה מעין דיאלוג פומבי בין הארכיטקט האב לבין הבן. במוזיאון מוצגות תערוכות מתחלפות בנושאי אדריכלות ישראלית ובינלאומית, ומתקיימים מפגשים עם אדריכלים ויוצרים שעוסקים בתחומים המשיקים לאדריכלות.
ביולי 2021 התקיימה במוזיאון התערוכה "פיתוח המרחב העירוני", שעסקה בתכנון ופיתוח המרחב העירוני.
בדצמבר 2021 נערכה במוזיאון התערוכה "עיר רפאים" של הצלם עומר מוזר שתיעד את המבנים הנטושים בחיפה. מוזר התמקד במבני ציבור אייקוניים שנטושים שנים רבות.
באוקטובר 2022 לקראת פסטיבל הסרטים הבינלאומי ה-38 בחיפה, תערוכת צילומים של זיו קורן "הארכיטקטורה של הכיבוש" צילומים שהיוו תפאורה לסרטו של עמוס גיתאי "לילה בחיפה"
כתבים בהוצאת המוזיאון

במקביל לתערוכת הפתיחה הוציא המוזיאון את הספר "כרמל" שכתב עמוס גיתאי.
2012 הספר "אפור" מאת האדריכל צבי אפרת, עריכת טקסט: דפנה רז.
2013 ללמוד מוורנקולר: לקראת ארכיטקטורה ורנקולית חדשה מאת פייר פריי
2013 מפגשים חיפאיים / תערוכה קטלוג תערוכה, אביב תשע"ג 2013
2016 מבנה בית הספר הבדואי ח'אן אל-אחמר
2018 L'habitat collectif עבודות מאוסף מרכז פומפידו
כתבים בהוצאת המוזיאון > מאמרים

שותפות אדריכלית ערבית-יהודית בתקופת המנדט הבריטי. וליד כרכבי ועדי רויטנברג
כתבים בהוצאת המוזיאון > סרטים

שיחות על אדריכלות וקולנוע עם עמוס גיתאי ועוד.
הערות שוליים

↑  אודות, באתר מוזיאון מוניו גיתאי וינרויב לאדריכלות
↑  מוזיאון מוניו גיתאי וינרוב לאדריכלות -סיוע במימון הדרכות לתלמידים - קרן תרבות חיפה, באתר haifa-art.org.il
↑  מוניו גיתאי - 'מוזיאון מוניו גיתאי וינרויב לאדריכלות', באתר הספרייה הלאומית
↑  Munio Gitai Weinraub Architecture Museum באתר הספרייה הלאומית
↑  ארכיון תערוכות, באתר מוזיאון מוניו גיתאי וינרויב לאדריכלות
↑  כנסים ואירועים במוזיאון, באתר מוזיאון מוניו גיתאי וינרויב לאדריכלות
↑  Itay Almog, תערוכה פיתוח המרחב העירוני במוזיאון מוניו גיתאי-חיפה, באתר Archijob.co.il - עיצוב ואדריכלות חדשות
↑  תערוכה: עיר רפאים, באתר עיריית חיפה
↑  hagith100@gmail.com, בשולי פסטיבל הסרטים: תערוכת צילומים של זיו קורן, באתר כלבו – חיפה והקריות, ‏2022-09-28
↑  כרמל - הספר מלווה את תערוכת הפתיחה "הארכיטקטורה של הזיכרון" - עמוס גיתאי
↑  אפור / צבי אפרת ; עריכת טקסט: דפנה רז | אפרת, צבי, 1959- מחבר (רז, דפנה (עורך) | רז, דפנה (עורך) ;מוזיאון מוניו גיתאי וינרוב לאדריכלות | הספרייה הלאומית, באתר www.nli.org.il
↑  ללמוד מוורנקולר : לקראת ארכיטקטורה ורנקולרית חדשה / פייר פריי ; אוצר אורח: פייר פריי ; ספר: עיצוב והפקה: מיכאל גורדון ; תרגום לעברית ועריכת טקסט: דפנה רז ; תרגום לערבית: שרבל עבוד, רואא תרגום והוצאה לאור ; תרגום מצרפתית לאנגלית: אנה ריקמן ; עריכה אנגלית: סיון רווה | פריי, פייר (מחבר תוכן טקסטואלי נוסף) | פריי, פייר (מחבר תוכן טקסטואלי נוסף) ;גורדון, מיכאל (מעצב ספר) ;רז, דפנה (עורך מתרגם) ;Raveh, Sivan (editor) ;שווייץ. שגרירות (ישראל); (מעניק חסות) ;מוזיאון מוניו גיתאי וינרוב לאדריכלות | הספרייה הלאומית, באתר www.nli.org.il
↑  מפגשים חיפאיים / תערוכה: אוצרים אורחים: וליד כרכבי, עדי רויטנברג ; ספר: עיצוב גרפי והפקה: מיכאל גורדון, עריכת טקסט: דפנה רז ; תרגום לערבית: שרבל עבוד, רואא תרגום והוצאה לאור ; תרגום לאנגלית: סיון רווה, מורי רוזובסקי | וליד כרכבי (מחבר תוכן טקסטואלי נוסף) | וליד כרכבי (מחבר תוכן טקסטואלי נוסף) ;עדי רויטנברג (מחבר תוכן טקסטואלי נוסף) ;עמוס גיתאי 1950- (מחבר פתח דבר) ;מיכאל גורדון (מעצב ספר) ;דפנה רז (עורך) ;Raveh, Sivan (editor translator) ;Rosovsky, Murray (editor translator) ;Abud, Sherbal (translator) ;מוזיאון מוניו גיתאי וינרוב לאדריכלות | הספרייה הלאומית, באתר www.nli.org.il
↑  מבנה בית הספר הבדואי ח'אן אל-אחמר | מוזיאון מוניו גיתאי וינרוב לאדריכלות | מוזיאון מוניו גיתאי וינרוב לאדריכלות | הספרייה הלאומית, באתר www.nli.org.il
↑  L'habitat collectif : œuvres de la collection du Centre Pompidou / conception et réalisation, Michael Gordon ; édition (français), Marie-José Sanselme ; traduction et édition (hébreu), Daphna Raz | Sanselme, Marie-José (editor) | Sanselme, Marie-José (editor) ;Raz, Daphna (editor translator) ;Munio Gitai Weinraub Architecture Museum; (host institution) ;Centre Georges Pompidou | הספרייה הלאומית, באתר www.nli.org.il
↑  שותפות אדריכלית ערבית-יהודית בתקופת המנדט הבריטי | מאמר RAMBI000610921 | הספרייה הלאומית, באתר www.nli.org.il
↑  סרטים והרצאות, באתר מוזיאון מוניו גיתאי וינרויב לאדריכלות
| --- | --- |
בקרת זהויות :  NLI: 987007516792005171  LCCN: no2014162432  VIAF: 311787573   WorldCat (עם VIAF): 311787573
קובלנה על מפלגות ישראל

| --- | --- |

 סינגל בביצוע הדג נחש
 מתוך האלבום זמן להתעורר
 יצא לאור:  13 בינואר 2013
 שפה:  עברית
 אורך:  3:39
 חברת תקליטים:  התו השמיני
 כתיבה:  מאיר אריאל
 לחן:  הדג נחש
 הפקה:  יוסי פיין
"קובלנה על מפלגות ישראל" הוא שיר שכתב מאיר אריאל שהולחן ובוצע על ידי להקת הדג נחש. השיר יצא לאור בשנת 2013 ושימש גם כשיר הנושא של העונה העשירית של התכנית ארץ נהדרת.
רקע

השיר נכתב על ידי מאיר אריאל בשנת 1999, כחודש לפני מותו הפתאומי, ולאחר הבחירות לכנסת החמש עשרה ולראשות הממשלה, אך מעולם לא הולחן. הוא הגיע לידי להקת הדג נחש באמצעות שירז, בתו של אריאל וחברה ותיקה של שאנן סטריט. הלהקה הלחינה את השיר שנכלל באלבומה "זמן להתעורר", ויצא כשבועיים לפני הבחירות לכנסת ה-19 שנערכו בינואר 2013.
כתיבה

השיר עוסק בתלונה כללית על המפלגות בישראל, ובמהלכו מתאר אריאל את הסיבות לתלונתו בחריזה למשך כל השיר.
אריאל מאשים את המפלגות בשחיתות ובמוסר קלוקל, בין השאר במילים: "בנאמנותן לאמונתן", "מתפארות בגודל חוצפתן", "מאשרות זו לזו העלאת משכורתן" ועוד. אריאל מייחס למפלגות תכונות אופי שליליות, כגון; צביעות: "מפלגות את הציבור הבוחרים בדרכן, וקורצות זו לזו במזנון במשכן", אנוכיות: "אם לא הן אז לא כלום מצידן, שהספינה תתנגש בקרחון הלבן", התנשאות: "מפליגות עוד ועוד בערך עצמן", ואף עצלנות: "לא יהיה שלטון בלתי אם שלטונן, ואין שלטונן אלא מעשה אונן".
בכל תחילת בית ובפזמון, אריאל חוזר על המשפט "עלו לי עד כאן", הנועד לבטא את מיאוסו מהתנהגותן, ללא התייחסות למפלגות מצד פוליטי זה או אחר.
הקליפ

בתוכנית "ארץ נהדרת" בוצע השיר בגרסה סאטירית תוך שינוי הטקסט על ידי חברי הלהקה בתפקיד עצמם, ופוליטיקאים המגולמים על ידי השחקנים בתוכנית. השיר בביצוע זה נקרא "אזרחי ישראל עלו לי עד כאן" ובו מתלוננים הפוליטיקאים כנגד האזרחים. לאחר מכן יצא הקליפ לשיר המקורי בהשתתפות הלהקה והדמויות שגולמו בשיר הסאטירי.